BDMS กำไร H2/60 มีลุ้นกลับมาโตดีแนะถือเป้าหมาย 20 บาท
BDMS กำไร H2/60 มีลุ้นกลับมาโตดีแนะถือเป้าหมาย 20 บาท
25 ส.ค. 2560

บล.ฟินันเซีย ไซรัส ระบุในบทวิเคราะห์วันนี้(25ส.ค.) ว่า บริษัท กรุงเทพดุสิตเวชการ จำกัด(มหาชน) หรือ BDMS มีมุมมองเชิงบวกมากขึ้น โดยแนวโน้มกำไรครึ่งหลังปีนี้มีโอกาสพลิกกลับมาโตได้เล็กน้อย เทียบช่วงเดียวกันของปีก่อนจากโมเมนตัมรายได้ที่ยังดี และแผนคุมต้นทุนที่จะเห็นผลมากขึ้น
ขณะที่ BDMS ยังคงเป้าหมายการให้บริการทางการแพทย์ครบวงจรในปี 2020 ซึ่งตอบโจทย์สังคมสูงวัยทั้งไทยและทั่วโลก ประมาณการกำไรปกติปี 60 และปี 61 ที่คาด -5.9% เทียบช่วงเดียวกันของปีก่อนและ +4.8% เทียบช่วงเดียวกันของปีก่อนเริ่มมี Upside  แต่เบื้องต้นยังแนะนำถือราคาเป้าหมาย 20 บาท